| ***Nebūk blogas*** |
| --- |
|  |
|  |
| Kilmės šalis |  Italija |
| Režisierius | Claudio Caligari |
| Metai | 2015 |
| Žanras | drama |
| Trukmė | 100 min. |
| Kalba | italų |
| **IMDb įrašas** |

**Nebūk blogas** (it. *Non essere cattivo*) – 2015 m. Italijoje sukurta kriminalinė drama, išrinkta atstovauti šalį Oskaro konkurse, tačiau nepelniusi nominacijos.

Pagrindiniai aktoriai
---------------------

*Aktorius – vaidmuo*
* Luca Marinelli – Čezarė
* Alessandro Borghi – Vitorio
* Roberta Mattei – Linda
* Silvia D'Amico – Viviana
* Alessandro Bernardini – Brutas
* Valentino Campitelli – Grasas

Turinys
-------

DĖMESIO: *toliau atskleidžiamos kūrinio detalės*

Filmas pasakoja apie Romos priemiestį Ostiją ir eilinius čia gyvenančius žmones. Du vaikystės draugai Čezarė ir Vitorio, kilę iš neturtingų šeimų, leidžia dienas ieškodami būdų uždirbti, o naktis – klubuose, svaiginasi narkotikais ir alkoholiu. Jų aplinkoje taip pat daugelis pažįstamų verčiasi nelegalia veikla, kurią organizuoja vietinis vadeiva Brutas, tačiau jie vieni kitus dangsto ir padeda. Čezarė gyvena su motina ir sesers, kuri mirė nuo AIDS, dukterimi Debora.

Kartą Vitorio, apsvaigęs nuo tablečių, nusprendžia pakeisti savo gyvenimą, susiranda darbą statybose ir kalbina tuo pačiu keliu pasukti Čezarę. Prie naujo gyvenimo ir iššūkių sunku priprasti, tačiau jie pamažu keičiasi: Čezarė ima gyventi su buvusia Vitorio mergina Viviana, o šis persikrausto pas Lindą ir jos sūnų. Galiausia draugus supriešina rastas heroino paketas. Po dukterėčios Deboros mirties Čezarė mėgina apiplėšti parduotuvę, tačiau pašaunamas ir vėliau miršta Vivianos namuose.

Po metų Vitorio vis dar gyvena su Linda, tačiau šios sūnus, ieškodamas uždarbio, kreipiasi pagalbos į Brutą. Pastarasis įspėja Vitorio ir kalbina jį patį grįžti, tačiau šis atsisako. Nusprendęs aplankyti seniai matytą Vivianą, šią randa auginančią Čezarės sūnų...

Pagrindiniai apdovanojimai
--------------------------

| Apdovanojimas | Kategorija | Asmuo | Rezultatas |
| --- | --- | --- | --- |
| David di Donatello | geriausias garsas |  | Laimėjo |
| geriausias filmas |  | Nominacija |
| geriausias režisierius | Claudio Caligari | Nominacija |
| geriausias scenarijus |  | Nominacija |
| geriausias prodiuseris |  | Nominacija |
| geriausi kostiumai |  | Nominacija |
| geriausias aktorius | Luca Marinelli | Nominacija |
| geriausias aktorius | Alessandro Borghi | Nominacija |
| geriausia kinematografija |  | Nominacija |
| geriausias scenografija |  | Nominacija |
| geriausia antrojo plano aktorė | Elisabetta De Vito | Nominacija |
| geriausia muzika |  | Nominacija |
| geriausias grimas |  | Nominacija |
| geriausios šukuosenos |  | Nominacija |
| Italijos nacionalinis kino žurnalistų sindikatas | geriausias garsas |  | Nominacija |
| geriausia kinematografija |  | Nominacija |
| geriausias prodiuseris |  | Nominacija |
| Venecijos kino festivalis | AssoMusica apdovanojimas | Riccardo Sinigallia | Laimėjo |
| FEDIC apdovanojimas | Claudio Caligari | Laimėjo |
| Gillo apdovanojimas | Claudio Caligari | Laimėjo |
| geriausias naujas italų aktorius | Alessandro Borghi | Laimėjo |
| geriausias filmas |  | Laimėjo |
| geriausias aktorius | Luca Marinelli | Laimėjo |
| Schermi di Qualita apdovanojimas | Claudio Caligari | Laimėjo |
| geriausias Italijos filmas |  | Laimėjo |
|